cyanic-selkie/wikianc huggingface dataset:
Omar Sharif
Aktearkarriêre
Yn 1962 spile Sharif foar it earst yn in Ingelsktalige film, doe't er troch de Britske regisseur David Lean cast waard yn 'e rol fan sjaryf Ali yn it histoaryske epos Lawrence of Arabia (oer de Britske ofsier T.E. Lawrence). Dy rol levere Sharif in nominaasje op foar in Oscar yn 'e kategory bêste manlike byrol, wylst er der in Golden Globe mei wûn yn 'e kategory bêste manlike byrol yn in spylfilm en in (dielde) Golden Globe yn 'e kategory nije manlike stjer fan it jier. Filmkenners beskôgje Lean syn kar foar Sharif om in rol te ferfoljen dy't no rûnom beoardiele wurdt as ien fan 'e dreechste byrollen yn 'e filmskiednis, as tige riskant, mei't de man doedestiden bûten syn heitelân Egypte frijwol folslein ûnbekend wie.
Johannes Godefridus Frederiks
Libben
Hy waard yn Domburg oplaat foar it ûnderwiis. Hy stie oan skoallen yn Middelburch en Colijnsplaat, oan it ynstitút fan Leendert Blankenbijl yn Drimmelen, en in skoftsje yn Geertruidenberg; dêrnei oan de ynrjochting Schoonoord by Rijswijk. Hy wie privaatdosint yn De Haach en belêste mei it ûnderrjocht fan Japanske ofsieren dy't dêr detasjearre wiene. Frederiks waard yn jannewaris 1872 learaar skiednis, Nederlânske taal- en letterkunde oan de HBS yn Zutphen, begjin 1880 oan it gymnasium yn Amsterdam.
Thomas Mann
1875 - 1895, earste libbensjierren
It die bliken dat Thomas Mann gjin flitige learling wie, hoewol't er dúdlik bejeftige wie. Hy skreau leaver, bygelyks foar it tydskrift Der Frühlingssturm, dêr't er yn 1893 mei-útjouwer fan waard. Hy wie him al betiid bewust fan syn ropping as skriuwer, sa't bliken docht út in bewarre bleaune brief út 1899, dêr't de 14-jierrige yn ôfslút mei "Thomas Mann, lyrysk-dramatysk dichter". Yn 1894 ferliet er it gymnasium en ferhuze nei München, dêr't har ûnderwilens ek harren mem en de oare bern fêstige hiene.
1895 - 1905, earste publikaasjes, Buddenbrooks
Doe’t Thomas Mann tahâlde yn Palestrina begûn er al oan syn grut opsette realistyske roman Buddenbrooks - Verfall einer Familie. Buddenbrooks ferskynde úteinlik yn 1901. Gebrûk meitsjend fan syn eigen famyljeskiednis ferhellet Mann dêryn fan de ûndergong yn de rin fan fjouwer generaasjes fan in Lübeckske keapmanfamylje. Dúdlik werom te kennen is Schopenhauers kultuerpessimisme, dat him oppenearret yn in grutte sensibiliteit, keunstsinnigens en in sekere dekadinsje. Binnen it beskreaune miljeu is in oanhâldende spanning werkenber tusken it saaklike en it artistike. In sterk aspekt fan dy roman is it ûntbrekken fan it moralisearjen: nettsjinsteande de delgong bliuwt in dúdlike sympaty fan de skriuwer werkenber foar frijwol as syn romanfigueren, hoe ferskillend ek.
1912 - 1924, dea yn Feneesje, Der Zauberberg
Mann’s ynnerlike ideologyske striid tusken it konservatisme en it humanisme wurdt yn Der Zauberberg dúdlik wjerspegele yn de djipgravend filosofyske, mar mei in soad humor brochte striidpetearen tusken de personaazjes Settembrini en Naphta.
John H. Stroger Jr. Hospital of Cook County
Skiednis
It Cook County Hospital stie yn 'e earste helte en de midden fan 'e tweintichste iuw bekend as ien fan 'e grutste en bêste akademyske sikehuzen yn 'e wrâld, en genêskundigen út alle wynrjochtings kamen deropta om nije genêskundige yngrepen te learen. Ynnovaasjes as de oprjochting fan 'e earste bloedbank fan 'e wrâld en it sjirurgysk fiksearjen fan bonkebrekken waarden foar it earst yn it Cook County Hospital dien. Yn 'e iere 1960-er jierren hie William Shoemaker, in âld-learling fan 'e ferneamde fysiolooch Francis Moore, de lieding oer in reorganisaasje fan 'e sjirurgyske soarch foar pasjinten yn kritike tastân, wêrby't de earste trauma-ienheid fan 'e wrâld oprjochte waard.
Soapsearje
Skaaimerken
As der yngripende dingen foarfalle, lykas ûngemakken, dan wurdt it ûngemak sels net yn byld brocht (dêrfoar is it budget fan soapsearjes oer it algemien fierstente lyts), mar wol de gefolgen (minsken dy't ynpakt yn ferbân yn it sikehûs lizze). Itselde jildt foar slaanderij, de berte fan in poppe, ensfh. Ek as immen komt te ferstjerren, is útsoarte inkeld it praat oer it stjergefal en eventueel de begraffenis te sjen. Faak stjerre personaazjes net oan âlderdom of sykte, mar wurde se ûnder ûndúdlike omstannichheden wei, it leafst yn it bûtenlân, sadat akteurs dy't harsels út 'e searje skriuwe litte eventueel in pear jier letter har rântree meitsje kinne.
Jezus (tradisjoneel-kristlik)
It datearjen fan Jezus syn berte
Om't Jezus berne waard doe't Herodus noch libbe (want dy wie yn 4 f.Kr. ferstoarn), moat Jezus berne wêze om 4 f.Kr. hinne. Herodus liet alle jonges fan twa jier en jonger ombringe, dus waard it tradisjonele bertejier fan Jezus tusken 6 f.Kr. en 4 f.Kr. setten.
De opstanning
thumb|Ferskining fan Jezus oan Marije Magdalena
Neffens de evangeeljes en guon oare brieven fan it Nije Testamint ferskynde Jezus oan de dissipels en op syn minst 500 folgelingen. Hy ferskynde mei harren by de Mar fan Galiléa en by de ouwers fan dy mar hie Er it lêste miel mei harren. Dêr joech Er Petrus, dy't út noed by de rjochtsaak Jezus trije kear ferleagene hat, de goede eare werom.
Himelfeart
thumb|Himelfeart fan Jezus
It uterlik fan Jezus
Der waard yn 2010 yn de opdracht fan de History Channel besocht en rekonstruearje it uterlik fan Jezus, dêr't de lêste softwaretechniken by brûkt waarden. It ôfbyld op it Lykklad fan Turyn waard as boarne brûkt.
Bahaïsme
Neffens it bahaïsme is der mar ien trochrinnende religy en wurdt der om likernôch de tûzen jier in boadskipper troch God nei ierde stjoerd en fernij it Keninkryk fan God en fergrutsje it ferbûn tusken God en de minske. Dat wurdt sjoen as de Manifestaasje fan God. Jezus wurdt as ien fan de boadskippers sjoen. Bahaïsten leauwe in soad, mar net alle foarfallen yn de kanonike evangeeljes. Hja leauwe yn de berte út de faam Marije en it krusigjen fan Jezus, mar sjogge de Opstanning en de wûnders suver as symboalysk. Bahaïsten leauwe dat harren stifter, Baha'u'llah, it foarseine weromkommen fan Jezus op ierde is.
SARS-CoV-2
By it ferlykjen fan it genoom fan dit firus mei oare bekende firussen, waard in oerienkomst fan 80% mei SARS-CoV fûn en in oerienkomst fan 96% mei corona/koroanafirussen dy't yn flearmûzen fûn waarden. In rekonstruksje fan 'e filogenetyske stambeam fan it firusgenoom makke it plausibel dat it firus gjin lange skiednis hat yn minsklike gasthearen foardat it yn Wuhan ferskynde. De earste oerdracht oan minsken fûn wierskynlik yn novimber as desimber 2019 plak.
Gaspard Bauhin
Gaspard wie in soan fan de Frânske dokter Jean Bauhin, dy't út Frankryk wei moast hie út reden fan syn leauwe; hy wie in Hugenoat. Gaspard studearre medisinen oan de Universiteit fan Bazel, yn Padûa, Montpellier en yn Dútslân. Doe't er yn 1580 werom gie nei Bazel waard er beneamd ta dokter en sette er út ein mei it lesjaan yn botany en anatomy. Yn 1582 waard er beneamd ta perfester Gryksk.
Valor's Choice
Ynhâld
Der is koartby in planeet ûntdutsen dêr't in nij ras bûtenierdske wêzens libbet, de reptylske Silsviss. It is saak om dy yn 'e Konfederaasje op te nimmen ear't se ynpalme wurde kinne troch de Primasy. Boppedat hawwe se in krigerkultuer dy't se ta ideäle nije rekruten foar it marinierskorps fan 'e Konfederaasje makket, en dêropta nimt harren planetestelsel deunby it front in tige strategyske posysje yn. It earste kontakt is al makke, en no sil der in diplomatike missy nei de planeet Silsvah útstjoerd wurde, om ûnderhannelings te fieren oer de tatrêding fan 'e Silsviss ta de Konfederaasje. Sh'quo Kompanjy moat de earewacht foar dy diplomatike missy leverje.
Konkoers Hippyk Bûtenpost
Anno 2018 hat it Konkoers Hippyk Bûtenpost him, yn 'e mande mei it op 'e earste sneon yn augustus holden Konkoers Hippyk Riis, ûntjûn ta ien fan 'e beide grutste hynstesporteveneminten fan Fryslân, dêr't elts jier tûzenen besikers op ôf komme. It konkoers hippyk wurdt holden op it Mejontsmaterrein, dat yn Bûtenpost ynklamme leit tusken De Hoefslach, de Mejontsmastrjitte en de Troelstraleane. De organisaasje priizget it barren oan as "ien fan 'e moaiste iepenlofthynstesporteveneminten fan Nederlân" mei in "unike sfear", dat bedoeld is "foar it hiele gesin". It publyk kin him der fergapje kin oan springen, dressuer en wedstriden en shows mei túchhynders. De prizen wurde gauris útrikt troch de Keninginne fan Bûtenpost, dy't soms ek yn 'e sjuery sit.
List fan planetoïden 25401-25500
Dit is in list fan planetoïden 25401-25500.
Petrus- en Pauluskatedraal (Peterhôf)
Skiednis
thumb|200px|left| De katedraal yn 1910 Yn 1892 waard de opdracht jûn om in nije tsjerke yn Peterhôf te bouwen, ek al wiene der op dat momint al mear as tolve tsjerken yn Peterhôf. Foar it ûntwerp liet tsaar Aleksander III trije arsjitekten tekenje. Dêrfan waard it ûntwerp fan Nikolai Sultanov yn 1893 útkeazen.
List fan boargemasters fan Barradiel
Dit is in list fan boargemasters fan de eardere Fryske gemeente Barradiel oant dy gemeente op 1 jannewaris 1984 opheft waard en it grutste part dêrfan oan de gemeente Frjentsjerteradiel kaam.
William W. Cooke
Nei-oarlochske tsjinst
Op 1 jannewaris 1871 waard Cooke oansteld as de adjudant fan 'e fjildkommandant fan it rezjimint, luitenant-kolonel George Armstrong Custer, in posysje dy't er oan syn dea ta behâlde soe. Hy wie goed befreone mei kaptein Tom Custer, de jongere broer fan 'e luitenant-kolonel, dy't ek by de 7e Kavalery tsjinne, en wie in lid fan 'e saneamde 'Custer-klyk', in groep famyljeleden en freonen fan George Armstrong Custer dy't yn it 7e Kavaleryrezjimint de tsjinst útmakken. Cooke stie bekend om syn saneamde dundrearies oftewol lange bakkeburden. Hy wie in earsten skerpskutter en ien fan 'e fluchste dravers fan it rezjimint. Guon fan 'e sljochtwei soldaten mochten him net lije en neamden him the Queen's Own, los fertaald: "de Keninginneman" (in ferwizing nei syn Kanadeesk komôf en in skelnamme ûnder de fûleindich anty-monargistyske Amerikanen fan dy tiid).
De Slach oan de Little Bighorn
It lêste berjocht fan Custer syn detasjemint waard foarme troch skreaune oarders dy't troch trompetter John Martin oerbrocht waarden oan kaptein Benteen: "Kom... grut doarp, opsjitte... bring pakken." ("Pakken" ferwiisde nei de reservemunysje fan 'e bagaazjetrein.) Dit boadskip wie skreaun troch Cooke. Doe't Benteen mei syn troepen lykwols it slachfjild benei kaam, berikte him de Krieske ferkenner Heal Giel Gesicht, dy't him opmerksum makke op 'e sitewaasje dêr't it detasjemint fan majoar Reno doe yn ferkearde. Reno syn oanfal wie nammentlik ôfslein, en hy waard no troch de Yndianen belegere op in klif boppe de rivier. Om't Benteen derfan oertsjûge wie dat Custer syn oarders oan him op selsmoard delkamen fanwegen it ûnferwachts grutte nûmerike oermacht fan 'e fijân, keas er der doe foar om it befel te negearjen en Reno syn oansleine troepen op it klif te fersterkjen. Dêrmei wie it lot fan Custer-en-dy besegele.
Ganymedes (studinteferiening)
Ganymedes LGBT Studentenvereniging (yn it koart: Ganymedes) is yn desimber 2008 oprjochte troch in tal studinten út Grins om foar homoseksuële, biseksuële- en transseksuële (LGBT) studinten aktiviteiten en boarrels te organisearjen. Ganymedes is in studinteferiening wêr't LGBT-studinten yn Grins mei inoar yn kontakt komme. Ganymedes is te ferlykjen mei de "gay-straight alliances", sa't in protte Noard-Amearikaanse universiteiten hawwe. Ganymedes is in studinteferiening dy't gjin ûntgriening, yntroduksjetiid of in systeem mei jierklubs hat.
Vengaboys
Skiednis
Parada de Tettas en de twadde single To Brazil waarden beskieden hits. De trochbraak kaam mei Up & Down, dat yn it foarjier fan 1998 de top 10 helle. Itselde barde dat jiers mei de nûmers We Like to Party! en Boom, Boom, Boom, Boom!!, dy't ek ynternasjonaal trochbrieken. Yn 1999 folge in trêde grutte ynternasjonale hit mei We're Going to Ibiza. Nei't yn 1999 noch Kiss (When the Sun Don't Shine) en yn 2000 Shalala Lala en Uncle John from Jamaica beskieden hits waarden, gie it stadichoan berchôf mei Vengaboys. Wol wûnen se yn 2001 noch de World Music Award foar bêstferkeapjende dance-groep fan it jier. Uteinlik waard yn 2004 besletten om 'e groep op te doeken.
Lykwols begûnen oardel jier letter de oanfragen foar nije optredens binnen te streamen. Yn Ingelân kamen feesten mei jierren 90-muzyk yn 'e moade, en dêrwei wreide dy raazje him út oer it kontinint. De Vengaboys, dy't ûnderwilens allegear in nije karriêre begûn wiene, fûnen dat se sok goed jild net lizze litte koene. Dat se besleaten om it der gewoan 'by' te dwaan, ien- of twaris yn 'e moanne. Dat waard lykwols al gau 80 kear yn 't jier. Noch altyd giet it mei Vengaboys as it spoar. Yn 2010 makken se sels in lytse comeback mei in 21e plak yn 'e hitlisten mei it nûmer Rocket to Uranus.
Jean Mounet-Sully
Wurkpaad
Mounet-Sully kaam oan it konservatorium fan Parys doe't er 21 jier wie, dêr krige er al syn earste toanielpriis. Yn 1868 makke er syn debút yn it Odéon, mar dat krige net folle omtinken. De Frânsk-Dútske Oarloch ûnderbruts syn karriêre. It hie net folle skild as hy hie it toaniel ferruile foar it leger, mar dat gie oer doe't er de rol fan Oreste yn Andromaque fan Racine by de Comédie Française krije koe, dat wie yn 1872.
Boeing 747
De Boeing 747, ek gauris Jumbo-jet of Jumbo neamd, is in ferkearsfleanmasine fan de Amerikaanske fleanmasinebouwer Boeing. Sûnt de earste flecht op 9 febrewaris 1969 wie de 747 krapoan fjirtich jier lang de grutste passazjiersfleanmasine fan de wrâld. Mei syn karakteristike boppeferdjipping is it ien fan de meast ferneamde tastellen yn de loftfeart.
Frederick Benteen
Jonkheid
Benteen waard yn 1834 berne yn Petersburg, yn 'e Amerikaanske steat Firginia, as de soan fan Theodore Charles Benteen en dy syn frou Caroline Hargrove. Syn foarâlden oan heitekant wiene etnysk Nederlânske ymmigranten dy't har yn 'e achttjinde iuw yn Baltimore nei wenjen setten hiene, wylst syn mem fan Ingelsk komôf wie. Yn 1831, koart nei de berte fan Benteen syn âldere suster Henrietta Elizabeth, wie it gesin út Baltimore wei nei Firginia ferhuze. Benteen krige syn ûnderwiis oan it Klassyk Ynstitút fan Petersburg, dêr't him ek militêre dissipline bybrocht waard.
Hakelwerk
Skiednis
It Hakelwerk waard yn de Tritichjierrige Kriich boud. It wurdt yn histoaryske boarnen as in part fan de Dielerskâns neamd. Yn 1637 waard de Dielerskâns troch Hessyske troepen beset, dy't yn opdracht fan de Republyk fan de Sân Feriene Nederlannen hannelen en dy't hjitten waarden yn Eastfryslân legere te wurden. Yn 1647 joech de Hessyske oanfierder Weiler de Dielerskâns oer oan it Ryksleger, dy't de skâns lykwols al wer rillegau oan de Hessyske troepen weromjaan moasten. Yn 1650 joegen de Hessen de skâns werom oan Eastfryslân. Nei de Tritichjierrige Kriich ferlear it Hakelwerk syn militêre betsjuttenis.
Hanno de Grutte
Hanno syn rykdom bestie út in soad lân dy't er besiet yn Afrika en Hispanje. Yn de Earste Punyske Oarloch late er dyjingen yn Kartago dy't tsjin de kriich mei de Romeinske Republyk wiene. Hy woe leaver it gebiet yn Afrika útwreidzje as om in seekriich tsjin Rome út te fjochtsjen, dêr't hy sels neat op foarút gean soe. Yn dat besykjen kaam er foar de Kartaachske generaal Hamilkar Barka, de heit fan Hannibal, oer te stean. Hanno demobilisearre de Kartaachske marine yn 244 f.Kr., dêr't Rome njonkelytsen de tiid krige syn marine op te bouwen. De Romeinen fersloegen de Kartagers yn de Slach by de Egadyske Eilannen yn 241 f.Kr.
Syn bynamme "de Grutte" fertsjinne er mooglik troch syn oermasterings fan de fijannen fan Kartago yn Afrika. Hy bleau tsjin op kriich tsjin Rome, om't dat in útwreiding fan de marine betsjutte. Yn de Twadde Punyske Oarloch late er de opposysje fannijs en waard er derfan beskuldige dat er fersterkings dy't Hannibal, de soan fan Hamilkar, nei de Slach by Cannae yn Itaalje helpe moasten, tsjinhold. Dêrtroch koe Hannibal net de beslissende slach winne. Nei it belies fan Kartago yn de Slach by Sama yn 202 f.Kr. wie er ien fan de ûnderhannelers foar frede mei Rome
Grut-Brittanje (eilân)
Geografy
Yn it suden wurdt Grut-Brittanje begrinzge troch it Kanaal, yn it súdwesten troch de Keltyske See en it Kanaal fan Bristol, yn it westen troch it Kanaal fan Sint Joaris, de Ierske See en it Noarderkanaal, yn it noardwesten troch de iepen Atlantyske Oseaan, de Skotske See, de Lytse Minch, en de Noardlike Minch, yn it noarden troch de iepen Atlantyske Oseaan en de Pentland Firth, yn it easten troch de Noardsee en yn it súdeasten, ta einbeslút, foarmet it 34 km brede Nau fan Kalês (of de Strjitte fan Dover) de smelle skieding mei it Jeropeeske fêstelân. Sûnt 1994 wurdt Grut-Brittanje mei Frankryk, oare kant it wetter, ferbûn troch de Kanaaltunnel.
De Keale Sjongster
De Keale Sjongster, yn it oarspronklike Frânsk: La Cantatrice Chauve (en yn it Roemeensk: Cântăreața Cheală), is in toanielstik fan 'e hân fan 'e Roemeensk-Frânske skriuwer, toanielskriuwer, essayist, dichter en literatuerkritikus Eugène Ionesco (1909-1994). It stik heart ta de Frânske literêre streaming fan it Théâtre de l'absurde ("Teäter fan it Absurde"), en is basearre op 'e ûnsinnige foarbyldsinnen dy't Ionescu út 'e holle leare moast doe't er in kursus Ingelsk folge. It waard skreaun yn 1948 en publisearre yn 1950. Datselde jiers waard it ek foar it earst opfierd. Yn 't earstoan hie it net folle súkses, mar troch loovjende kritiken fan party foaroansteande Frânske teäterresinsinten feroare dat. Sûnt 1957 wurdt it ûnôfbrutsen eltse jûn opfierd yn it Théâtre de la Huchette, yn Parys. Mei dêrtroch is it ien fan 'e meast opfierde toanielstikken fan Frankryk wurden. It waard foar it earst yn it Frysk oerset yn 1956.
Rupert fan Salzburg
Rupert van Salzburg of Sint-Rupertus (mooglik berne yn Worms, 7e iuw – † Worms, 27 maart 718-720) wie in benediktynske biskop. Hy wie biskop fan Worms en letter de earste biskop fan de Eastenrykse stêd Salzburg en abt fan it Sint-Petruskleaster dêr. Rupert stiet bekend as de apostel fan Beieren. Sint-Rupert is de patroanhillige fan de Eastenrykske dielsteaten Salzburg en Karinsje.
Sarah Bernhardt
Sarah Bernhardt, berne as Marie Henriette Rosine Bernardt (Parys, 22 oktober 1844 - dêre, 26 maart 1923) wie in Frânsk toanielaktrise en filmaktrise. Guonts hawwe har wol oantsjut as "de meast ferneamde aktrise dy't de wrâld ea kend hat". Bernhardt waard in ferneamd aktrise op it toaniel yn de jierren 70 fan de 19e iuw yn Frankryk; rillegau waard hja frege yn hiel Europa en de Amearikas. Sy krige de reputaasje fan serieus aktrise en fertsjinne sa de bynamme "De godlike Sarah."
Libben en wurk
Sarah wie in dochter fan in Nederlânske mem, Julie Bernardt, en in heit mei in ûnbekende nasjonaliteit. Nei alle wierskyn wie har heit gjin Frânsman. Sy heakke de letter 'h' ta oan sawol har foarnamme as famyljenamme om har Nederlânsk komôf en it feit dat hja in ûnecht bern wie, te bemanteljen. Eins wie hja Nederlânsk en net Frânsk. De namme dy't hja foar har heit betocht, Edouard Bernhardt, wie yn it echt de namme (sûnder h) fan har memme broer. Har pake Moritz Bernardt wie in Joadsk brillekeapman en lyts krimineel yn Amsterdam. Wierskynlik waard hat joadske mem ek yn Amsterdam berne. Yn de rin fan de tiid hat hja in soad dingen oer har komôf en libben optocht as oerdreaun; Alexandre Dumas, fils, beskreau har as in notôre leagener.
Persoanlik libben
Bernhardt hat ris sein: 'Ik bidde? Nea! Ik bin ateïst." However, she had been baptised a Roman Catholic, and accepted the last rites shortly before her death.
Flodder (film)
Plot
Underwilens giet dochter Kees yn bikiny by it swimbad fan 'e filla lizzen te sinnebaaien, dêr't se har begluorke wit troch buorman Neuteboom. Soan Kees begluorket by de tennisklub sels de famkes dy't dêr oan it tennissen binne, wêrby't er fantasearret dat se neaken binne. Syn deidream wurdt rou fersteurd as er troch trije jonges fan 'e tennisklub trappearre en yninoar slein wurdt. As Johnnie dat te witten komt, set dy nei de tennisklub ta om ferhaal te heljen, wat liedt ta in efterfolging mei auto's op hege faasje troch de wyk. Op 't langelêst riidt Johnnie de tennisjonges fan 'e dyk ôf, dy't dêrnei mei auto en al yn in eftertún yn in swimbad bedarje.
Behalven de Zonnedaelsters hawwe de Flodders ek harren freonen en bekenden út harren âlde buert útnûge. It mei-inoar yn 'e kunde kommen fan 'e beide maatskiplike klassen giet earst wat stroef, mar as de eigenstookte sterke drank fan Ma Flodder rynsk omparte wurdt, rint it feest dochs út op in grut súkses. Dochter Kees wit der op har eigen manear fan te profitearjen troch de hoer te spyljen foar in lange rige tennisjonges en buormanlju dy't foar har sliepkeamerdoar stiet en foar talitting betellet by Henkie. Soan Kees leit it skeel mei ien fan 'e tennisfamkes by, dy't har skuldich fielt oer syn mishanneling en har yn 'e eftertún troch him tútsje en fingerje lit. Sjakie stelt Ma Flodder foar oan 'e wethâlder mei de meidieling dat dy goed nijs hat. It docht bliken dat de gemeente dochs noch in geskiktere wente foar de Flodders fûn hat. Ma wiuwt dat oanbod fuort, mei't se de filla dêr't se no wenje krekt oankocht hat mei it beërf fan pake.
Déjà Vu (film út 2006)
Plot
Agint Doug Carlin fan it Bureau of Alcohol, Tobacco and Firearms (ATF), wurdt ynset om it foarfal te ûndersykjen. Oan 'e ûnderkant fan in brêge, dêr't de reek fan 'e ûntploffing oanslach efterlitten hat, fynt er al rillegau bewiis dat de eksploazje feroarsake is troch in soarte springstof dy't faak brûkt wurdt troch terroristen út 'e Feriene Steaten sels. Hy bringt de oare ûndersikers fan syn konstatearrings op 'e hichte, ûnder wa FBI-agint Paul Pryzwarra, en ek FBI-agint Jack McCready, dy't oan it haad fan it ûndersyk stiet. Werom op it kantoar fan it ATF kriget Carlin fan in kollega it tillefoannûmer oanrikt fan in frou dy't earder dy deis foar him belle hat. Hy skillet har op, kriget der in antwurdapparaat foar en lit it nûmer fan syn mobile tillefoan efter.
Tegearre geane se nei de oanlisstiger fan 'e fearboat, dêr't se Oerstadt krekt fan board kommen sjogge. Carlin giet oan board om 'e bom te ûntmanteljen, mar wurdt troch in pear befeiligingsminsken fan it autodek stjoerd, om't dêr gjin passazjiers komme meie as de fearboat de rivier oerstekt. Om't er net útlizze kin wat er dêr wol, lit er himsels dêrwei stjoere mei de bedoeling om fia in oar paad werom te kommen. Underwilens sjocht Oerstadt by de oanlisstiger syn eigen auto stean, dy't Carlin en Claire brûkt hawwe om by syn skuorre yn 'e bayou wei wer yn New Orleans te kommen. Hy beseft dat der mar ien manear is dat de auto hjir kommen wêze kin: de foar him ûnbekende man dy't syn skuorre binnenkrong, wit ôf fan 'e oanslach op 'e fearboat en wol dy feridelje. Oerstadt keart daliks om en giet wer oan board fan 'e fearboat om foar te kommen dat Carlin de oanslach feridelje kin. Claire, dy't Carlin op 'e oanlisstiger efterlitten hie mei de opdracht om nei de plysje te gean sadree't de fearboat ôfset wie, sjocht Oerstadt wer oan board gean, en giet him efternei om Carlin te warskôgjen.
Aartswâld
Gebouwen
Ferhalen geane dat de fjouwerkante toer fan de tsjerke ek as fjoertoer brûkt waard om't de kust by Aartswâld as tige gefaarlik te boek stie. It ûntstekken fan it fjoer op de stompe toer soe ek wol dien wêze om skippen mei opsetsin yn swierrichheden te bringen. By in skipbrek koe de (earme) befolking fan it doarp dan profitearje fan it guod dat oanspielde. It is net bekend oft en hoe faak soks troch Aartswâlders tapast is.
Eugene A. Carr
Yn 'e Amerikaanske Boargeroarloch
Under de Amerikaanske Boargeroarloch (1861-1865) joech Carr him by it Noardlike Leger. Hy focht foar it earst mei op 10 augustus 1861 yn 'e Slach by Wilson's Creek. Seis dagen letter waard er befoardere ta kolonel mei it befel oer it 3e Frijwillige Kavaleryrezjimint fan Illinois. Yn 'e Slach by Pea Ridge, op 7 maart 1862 yn Arkansas, fierde Carr de 4e Difyzje fan it Leger fan it Súdwesten oan yn 'e gefjochten om Elkhorn Tavern hinne. Dêrby rekke er ferwûne yn 'e hals, in earm en in ankel. Foar betoande moed op dat slachfjild soed er yn 1894 de Medal of Honor taparte krije, de heechste Amerikaanske militêre ûnderskieding.
Nei de fall fan Vicksburg, yn july 1863, waard Carr weromstjoerd nei Arkansas, dêr't er it befel krige oer in difyzje fan it Leger fan Arkansas. Nei ferrin fan tiid waard er oan it haad steld fan 'e kavalerydifyzje fan it VIIe Korps ûnder de Camden-ekspedysje fan generaal Frederick Steele. De rest fan 1864 fierde Carr it befel oer it Militêr Distrikt Little Rock. Syn lêste oanstelling yn 'e Boargeroarloch wie as befelfierder fan 'e 3e Difyzje fan it XVIe Korps by de tarieding fan 'e fjildtocht tsjin Mobile, yn Alabama, dêr't er neitiid focht yn 'e Slach by Fort Blakeley. Carr waard op 11 maart 1865, in moanne foar de ein fan 'e oarloch, noch befoardere ta generaal-majoar.
William Williams Pantycelyn
Libben
Boppedat skreau er guon proazawurken yn it Welsk en sette er oaren oer út it Ingelsk. Sokke boeken wiene almeast bedoeld om brûkt te wurden troch de metodistyske mienskippen dy't Williams Pantycelyn stifte hie, en hiene sadwaande oer it algemien te krijen mei godstsjinst en it kristendom. Sa publisearre er yn 1762 Lythyr Martha Philopur at y Parchedig Philo Evangelius eu Hathro ("It Brief fan Martha Philopur oan Har Learaar, Dûmny Philo Evangelius") en it jiers dêrop it ferfolch Atteb Philo Evangelius i Martha Philopur ("Philo Evangelius Syn Andert oan Martha Philopur"). Yn dizze beide wurken ferdigene Williams Pantycelyn de wichtigens fan 'e beruchte metodistyske bekearingsgearkomste te Llangeitho, yn 1762 (dêr't de Hillige Geast him fysyk manifestearre hawwe soe, wat derta late dat metodisten neitiid yn Wales wol "springers" neamd waarden). Oare proazawurken fan Williams Pantycelyn, lykas Doctor Nuptarum neu Gyfarwyddwr Priodas ("Underwizer fan de Houlikplichten, of De Houliksgids"), en Drws y Society Profiad ("In Poarte nei de Underfiningsgearkomste"), allebeide út 1777, wiene skreaun as praktykrjochte hânliedings foar metodistyske bekearlingen.
Sa't yn Wales gebrûklik wie, mei't dêr withoefolle lju binne dy't efternammen as Evans, Williams en Davies hawwe, krige William Williams meitiid in bynamme: Pantycelyn, de namme fan it boerespultsje yn 'e parochy Llanfair-ar-y-bryn, dêr't er it grutste part fan libben wenne. Syn feardichheid as hymneskriuwer smiet him noch in oare bynamme op: Y Pêr Ganiedydd ("De Swiete Sangemakker"). Fral troch it medium fan 'e hymnen dy't er skreau, en dêr't er almeast de Welske taal foar brûkte, oefene Williams Pantycelyn in tige wichtige ynfloed út op 'e Welske taalkultuer en taalstriid yn 'e njoggentjinde en tweintichste iuw. Williams Pantycelyn stoar yn 1791 en leit begroeven op it tsjerkhôf fan Llanfair-ar-y-bryn, oan 'e râne fan Llandovery.
Thelma Todd
De ein
De nacht foar har dea wie se op in feest fan Stanley Lupino. Dêr krige se spul mei har eks-man Pat DeCicco dy't yn it ferline al froulju slein hie. Hy soe Todd ek deadien hawwe. Freonen seine lykwols dat se de hiele jûn fleurich wie en dat se harsels faaks te koart dien hie.
Joke Hermsen
Libbensrin
Yn febrewaris 2008 ferskynde har roman De liefde dus, oer de 18e-iuwske skriuwster en filosofe Belle van Zuylen. Dy roman waard nominearre foar de longlist fan de Libris Literatuer Priis en bekroand mei de Halewijn-literatuerpriis fan de stêd Roermond 2008. Ein 2009 ferskynde har essaybondel Stil de tijd, in pleidoai foar in stadige takomst. Dit boek waard yn 2011 bekroand mei de Jan Hanlo Essaypriis. Yn 2010 ferskynde har essay Windstilte van de ziel. Yn 2012 folge troch har roman Blindgangers. Dêryn behannelet hja tema's as technostress, nihilisme en fjochtskiedings. Yn 2014 ferskynde de essaybondel ''Kairos. Een nieuwe bevlogenheid''. Foar de Moanne fan de Filosofy yn 2017 sckreau hja it essay Melancholie in tijden van onrust.
Bill Browder
Aktivisme
As reäksje dêrop waarden Browder (by ferstek) en Magnitsky (postúm) yn 2013 yn Ruslân foar de rjochter sleept foar it ûntdûken fan $16,8 miljoen oan belesting. Dit wie de earste kear yn 'e Russyske skiednis dat der in proses tsjin in deade fierd waard, wat sels ûnder Stalin nea foarkommen wie. De minskerjochte-organisaasje Amnesty International omskreau de rjochtsaak as "in hiel nij haadstik yn 'e almar oanboazjende minskerjochtesitewaasje yn Ruslân" en as "in sinister besykjen om 'e oandacht ôf te lieden fan dejingen dy't de misdieden begien hawwe dy't Magnitsky oan it ljocht brocht hat." Op 11 july 2013 waarden sawol Browder as Magnitsky skuldich befûn oan alle oanklachten tsjin harren. Dêrop furdige Ruslân in ynternasjonaal arrestaasjebefel oftewol in "reade notifikaasje" (Ingelsk: red notice) tsjin Browder út, mar Ynterpol wiisde yn maaie 2013 en jitris yn july fan dat jier Russyske fersiken ôf om soks yn omtinken te nimmen, om't de Russyske ferfolging fan Browder neffens de ynternasjonale plysje-organisaasje "fierhinne polityk motivearre" wie.
Transkripsje (taalkunde)
Administratyf
In transkripsje wurdt ek tapast by gearkomsten, ferhoaren en diktearre brieven. Oan de hân fan de opnames wurdt efterôf in ferslach makke. Dêrby ûnderskiede jo in transkripsje dy’t wurdlik is en in transkripsje dy’t letterlik is. As it ferslach wurdlik is, wurdt datjinge wat bepraat is werjûn yn goede sinnen. By in letterlik ferslach wurdt alles opskreaun, krekt sa’t it útsprutsen is.
Transkripsjes wurde ek brûkt foar kwalitatyf ûndersyk. In ûndersiker foeget “time stamps” oan de transkripsje ta en kin op dy wize mei help fan Qualitative Data Analysis-software (QDA) syn gegevens flotter en better ferwurkje. Time stamps kinne in link hawwe dy’t derfoar soarget dat de lêzer op it winske stuit it korrespondearjende lûdsfragmint of it korrespondearjende fideobyld oproppe kin. Sa kin krekt ôfharke wurde hoe’t wat sein is: wie de sprekker noartsk, lilk, wifele er? Dat kin och sa wichtich wêze as it giet om ferhoaren of rjochtssaken.
Republyk Lakota
Wetlike basis
De LFD beweart dat it gesach fan harren eigen organisaasje om yn dizzen de Lakota te fertsjintwurdigjen, basearre is op in lange snuorje fan oerlis en tarieding dy't foarôfgie oan 'e ûnôfhinklikensferklearring, en dêr't tradisjonele opperhaden en stamrieën by belutsen wiene. (Tink derom: tradisjonele opperhaden en stamrieën, dus net de demokratysk keazen regearings fan 'e federaal erkende stamme-organisaasjes, dy't de LFD beskôget as kollaborateurs.)
Redens
In oar langjierrich striidpunt tusken de Lakota en de Feriene Steaten, dat troch de LFD fan stâl helle waard, is de status fan 'e Black Hills, dy't troch de Lakota as hillich beskôge wurde. Dat gebiet waard harren yn 1868, by it twadde Ferdrach fan Fort Laramie, "foar ivich" tasein. Mar nei't der goud fûn waard, waard it harren yn 1877 al wer ûntnadere. Yn 1980 wiisde it Amerikaansk Heechgerjochtshôf oan acht Lakota- en oare Sû-stammen in skeafergoeding fan goed $105 miljoen ta, mar wegere om harren rjochten op it lân sels te erkennen. Sadwaande stegeren de Lakota de skikking ôf.
Fierder aktivisme
Sûnt 2008 hawwe de LFD en it provysjonele regear fan 'e Republyk Lakota besocht om ynternasjonale erkenning foar harren steat los te weakjen. Yn febrewaris 2008 lange de LFD in formele petysje, wêryn't fersocht waard om erkenning, oer oan 'e ambassades yn Washington, D.C. fan Bolivia, East-Timor, Fenezuëla, Finlân, Frankryk, Ierlân, Iislân, Yndia, Nikaragûa, de Russyske Federaasje, Servje, Sily, Súd-Afrika, Turkije en Urûguay. De LFD hat petearen fierd mei fertsjintwurdigers fan Fenezuëla, Bolivia, Sily en Súd-Afrika. Fierders soene Ierlân en East-Timor "grutte belangstelling" toand hawwe foar de ûnôfhinklikheidsferklearring, en ferwachtet men dat Ruslân úteinlik oergean sil ta erkenning. Russell Means hat fierders ek Finlân en Iislân neamd as lannen wêrfan't er wat ferwachte. Oant hjoed de dei (juny 2014) ta wurdt de Republyk Lakota lykwols troch gjin inkeld lân erkend.
Hjeldei
Namme
It Frysk hat ferskate siswizen mei it wurd "hjeldei" deryn: Men kin ek gearstallings mei it wurd "hjeldei" meitsje, lykas "krysthjeldei" of "hjelhimelfeartsdei". In "hjeljûn" is de jûnsrêst as it wurk fan 'e dei derop sit.
Evangeelje fan Pseudo-Mattéus
Ynhâld
De ynhâld fan it Evangeelje fan Pseudo-Mattéus is fierhinne in redigearre werjefte fan it Berne-evangeelje fan Jakobus, oangeande it libben fan Marije en de berte fan Jezus, folge troch in ferslach fan 'e Flecht nei Egypte (it is net dúdlik op grûn wêrfan't dat skreaun is), en einigjend mei de ferhalen oer de bernetiid fan Jezus en de wûndertekens dy't er doe ferrjochte, dy't basearre lykje te wêzen op it Berne-evangeelje fan Tomas. Yn essinsje is it Evangeelje fan Pseudo-Mattéus in (ridlik súksesfol) besykjen om 'e beskikbere ynformaasje út 'e neamde boarnen mei-inoar te fermingen. Dêropta binne der guon eleminten dy't allinnich mar yn Pseudo-Mattéus foarkomme, lykas de ierste fermelding fan 'e okse en de ezel as oanwêzigen yn 'e stâl te Betlehim dêr't Jezus berne waard. It Evangeelje fan Pseudo-Mattéus hie yn 'e Midsiuwen grutte ynfloed, wat der de oarsaak fan is dat okse en ezel tsjintwurdich net mear fuort te tinken binne út it krystferhaal.
Tinkteken foar de USS Arizona
Eftergrûn
Fan 'e sân slachskippen oan Battleship Row rûnen de USS Maryland en de USS Tennessee relatyf lichte skea op. De USS Nevada, de iennichste fan 'e slachskippen dy't it slagge om 'e trossen los te goaien en by Battleship Row wei te farren, waard troch syn bemanning mei opsetsin oan 'e grûn set om sinken foar te kommen. De USS California en de USS West Virginia waarden ta sinken brocht, mar koene letter relatyf flot burgen en reparearre wurde om wer yn 'e tsjinst nommen te wurden.
Skiednis
Yn 1942 brocht Robert Ripley, in sjoernalist dy't bekendheid krigen hie troch syn kollumn Ripley's Believe It or Not!, wêryn't er aparte dingen beljochte, in besyk oan Pearl Harbor. Seis jier letter, yn 1948, naam er kontakt op mei de Amerikaanske Marine om't er fûn dat der in tinkteken oprjochte wurde moast ta neitins oan 'e 1.204 Amerikaanske militêren en boargers dy't by de Oanfal op Pearl Harbor omkommen wiene. Hy tsjinne dêr ek in idee foar yn, dat lykwols omreden fan 'e hege kosten troch de marine fuortendaliks nei de foddekoer ferwiisd waard. Men wie it lykwols al mei him iens dat der in tinkteken komme moast. Dêrta waard doe in kommisje, de Pacific War Memorial Commission, ynsteld.
Sûnt it Tinkteken foar de USS Arizona yn 1962 ynwijd waard, hat eltse sittende Amerikaanske presidint it monumint besocht om ear te bewizen oan 'e fallenen. Op 27 desimber 2016 wie Shinzō Abe de earste Japanske premier dy't Pearl Harbor en it Tinkteken foar de USS Arizona besocht. Dat died er yn it selskip fan 'e Amerikaanske presidint Barack Obama ta gelegenheid fan 'e 75e betinking fan 'e Oanfal op Pearl Harbor. Deunby it Tinkteken leit no de USS Missouri ôfmarre as museumskip. De USS Missouri is it Amerikaanske slachskip dat op 2 septimber 1945 yn 'e Baai fan Tokio tsjinne as it plak dêr't de Alliëarden formeel de kapitulaasje fan Japan yn ûntfangst namen.
Beskriuwing
De sintrale gearkomsteseal hat sân grutte iepen finsters oan eltse sydkant en ek yn it dak. It oantal 7 stiet symboal foar 7 desimber (de datum fan 'e Oanfal op Pearl Harbor), en it oantal 21 (3 × 7) soe ek in offisjele salútkanonnade fan 21 skotten symbolisearje kinne, mar in offisjele útlis op in plakkette oan 'e sydwand makket dúdlik dat dat lêste tafal is en net de bewuste bedoeling fan 'e arsjitekt. De seal hat ek in iepening yn 'e flier, dêr't men útsjen kin oer it wrak fan 'e USS Arizona. Dêr waarden foarhinne as earbewiis lei (tradisjonele Hawaïaanske blommekeatlings) yn it wetter smiten, mar om't de stringen fan lei gefaarlik binne foar it libben yn see, wurde se no oer spesjaal foar dat doel tafoege standerts hongen by de nammen fan 'e slachtoffers.
Kleastertsjerke (Assen)
Skiednis
Mear dan twa iuwen lang makke de herfoarme gemeente fan Assen gebrûk fan de kleastertsjerke. Yn 1810 waard der in galerij ynboud en yn 1817 waar it oan de eastlike kant útwreide mei in koer, dat de tsjerke likernôch 12 meter langer makke. Mar it tal ynwenners fan Assen naam ta en de tsjerke woarde te lyts. Yn 1848 naam de gemeente de nije Grutte Tsjerke oan it Tsjerkeplein yn gebrûk. De kleastertsjerke waard foar 10.000 gûne oan de gemeente Assen ferkocht, dy't de kleastertsjerke in iuw lang as gemeentehûs brûkte. Ek wie der oant 1904 in plysjeburo yn ûnderbrocht. Nei de restauraasje yn 1982 waard de tsjerke ûnderdiel fan it Drintsk Museum
Reuzepanda
Hâlden en dragen
As in reuzepanda op 'e flecht slacht, docht er dat mei sa'n sleauwe trêd, dat men lang tocht hat dat er te dom wie om te witten wannear't er útnaaie moast. Mar de wierheid is dat er troch syn lichemsbou, stadige stofwikseling en fiedingsearme dieet net by steat is en gean flugger. De reuzepanda bliuwt lykwols in bear, wat minsken wolris ferjitte, en as er yn it nau dreaun wurdt en him slimmernôch bedrige fielt, kin er raar fan him ôf slaan en bite. Mei kaken dy't gjin muoite hawwe om bamboe lytsman te meitsjen, kin er sûnder muoite bonken tebrizelje.
Fretten
Njonken bamboe ite reuzepanda's ek wol oare planten, lykas gensiaan, lis en gers. Foarhinne miende men dat se sûnder bamboe net oerlibje koene, mar dat is net wier. Yn it wyld yt de reuzepanda ek wol fleis, as er it teminsten te pakken krije kin, wat almeast it probleem is. Mar lytse kjifdieren, fûgelpiken en aaien is er net te sinnich foar en ek slacht er wolris in fisk út it wetter fan in berchstream. Fan yn finzenskip holden eksimplaren is bekend dat se ek wol searn fleis hawwe wolle.
Paapkefûgels
De paapkefûgels (Saxicolinae) binne in ûnderfamylje fan de famylje fan miggesnappers (Muscicapidae) yn it skift fan de moskeftigen (Passeriformes).
Sonnenborgh en omkriten
Sonnenborgh en omkriten is in wyk yn de stêd Ljouwert. De wyk hat ynwenners (, boarne: CBS).
Marije-Himelfeartkatedraal (Omsk)
De rekonstruksje
Op 15 july 2007 wie it safier dat de foltôge katedraal ynwijd wurde koe en it middelpunt wie fan in grut feest mei prachtich fjoerwurk. In moanne letter waard besletten it plein by de tsjerke om te neamen yn it Katedraal Plein.
Ambarawa (Semerang)
Ambarawa is in stêd yn de provinsje Midden-Java yn Yndoneezje, op sa'n 50 km besuden Semarang. De stêd hat in ferneamd spoarmuseum.
Lûdsfilm
Tsjin 'e iere 1930-er jierren wiene 'talkies' in wrâldwiid fenomeen wurden. Yn 'e Feriene Steaten holp de lûdsfilm by de konsolidaasje fan 'e posysje fan 'e filmyndustry yn Hollywood as ien fan 'e wichtichste kultureel-kommersjele ynfloeden yn 'e wrâld. Yn Jeropa, en yn mindere mjitte yn oare dielen fan 'e wrâld, waard de nije ûntwikkeling yn 't earstoan mei erchtinkendheid ferwolkomme troch sawol filmmakkers as filmkritisy, om't men yn noed siet dat de nije fokus op lûd de unike estetyske skaaimerken fan 'e stomme film stikken meitsje soe. Yn Japan, dêr't doe al in tradysje ûntstien wie dy't it medium fan 'e stomme film mei live-neigronisearring yn 'e bioskopen kombinearre, krige de lûdsfilm mar stadich foet oan 'e grûn. Yn Britsk-Ynje, it lettere Yndia, wie de lûdsfilm krekt it ûntbrekkende elemint dat de needlijende filmyndustry transformearre ta ien fan 'e grutste en fluchst groeiende sektoaren fan it lân.
Lightspeed Media Corporation
De Lightspeed Media Corporation, gauris ôfkoarte ta Lightspeed, is in Amerikaanske pornografyske filmstudio dy't fêstige is yn Glendale, yn 'e steat Arizona.
Nelson A. Miles
Under de Boargeroarloch
Doe't bliken die dat Miles oer in beskate militêre kennis beskikte, waard er fanwegen in wanhopich tekoart oan ofsieren mei de rang fan luitenant tafoege oan it 22e Frijwillige Ynfanteryrezjimint fan Massachusetts. Yn dy posysje ûnderskate er him dusdanich dat er yn maaie 1862 befoardere waard ta luitenant-kolonel yn it 61e Frijwillige Ynfanteryrezjimint fan New York. Nei de Slach by Antietam folge in fierdere befoardering ta kolonel mei it befel oer datselde rezjimint.
Under de Yndiaanske oarloggen
Under syn tiid yn Fort Keogh ûntwikkele Miles yn gearwurking mei generaal Albert J. Myer in rige fan heliograafposten, wêrmei't er troch it gebrûk yn spegels opfongen sinnestrielen kommunikaasjesynjalen oer in ôfstân fan 230 km ferstjoere koe fan syn legerpost nei Fort Custer. Yn desimber 1880 waard Miles befoardere ta brigadegeneraal. Neitiid tsjinne er fan 1881 oant 1885 as kommandant fan it militêre Departemint fan 'e Kolumbia, yn it Amerikaanske Noardwesten, en fan 1885 oant 1886 as kommandant fan it militêre Departemint fan 'e Missoury.
Kwikkerts
Skaaiopbou
De 31 soarten kwikkerts binne de folgende:
Mab (fee)
Mab of Keninginne Mab (Ingelsk: Queen Mab, útspr.: [kʷi:n mæb], likernôch "kwiin meb") is in fee dy't in rol spilet yn it ferneamde toanielstik Romeo en Julia, fan 'e let sechstjinde-iuwske Ingelske skriuwer William Shakespeare. Dêryn foarmet se in symboal fan frijheid en wurdt se de psyche fan 'e haadpersoan Romeo nei't dy beseft dat hy ek in omswevende geast is. Mab wurdt yn it toanielstik besongen yn in ferneamde monolooch fan it personaazje Mercutio, dy't oarspronklik skreaun waard yn proaza, mar faak adaptearre is ta jamyske pentameters.
Adamstown (Pitcairneilannen)
Adamstown is de lytste gebietshaadplak fan de wrâld mei syn 48 (2014) ynwenners. It is it ienige plak fan de Pitcairneilannen, dy't by it Feriene Keninkryk hearre, en leit oan de noardeastkant fan it eilân Pitcairn.
Makrielhaaien
Beskriuwing
De makrielhaaien foarmje in taksonomyske groep dêr't guon fan 'e bekendste soarten haaien ûnder falle, lykas de wite haai (Carcharodon carcharias) en de reuzehaai Cetorhinus maximus). De leden fan dit skift ûnderskiede har fan oare haaien troch it besit fan twa rêchfinnen, in earsfin, fiif kiuwskreven, eagen sûnder in trêde eachlid en in mûle-iepening dy't oan 'e sydkanten fan 'e kop oant efter de eagen trochrint. Ek hawwe makrielhaaien, oars as oare haaien, in hegere lichemstemperatuer as it wetter dêr't se yn swimme.
Christchurch (Nij-Seelân)
Geografy
Christchurch leit yn 'e regio Canterbury, rûchwei yn 'e midden fan 'e eastkust fan it Sudereilân fan Nij-Seelân. It is sitewearre oan 'e eastlike útein fan 'e Flakte fan Canterbury en oan 'e súdkant fan 'e Pegasusbaai, fuort benoarden it Banks-skiereilân, dat yn eastlike rjochting útstiket yn 'e Stille Oseaan. De stêd wurdt trochsnien troch ta rivieren: de Avon en de Heathcote. Yn it suden en súdeasten wurdt de beboude kom fan Christchurch ôffrede troch de fulkanyske heuvelskeanten fan 'e Port Hills, dy't tagelyk de noardlike begrinzing fan it Banks-skiereilân foarmje. Yn it noarden folget de stedsgrins de rin fan 'e rivier de Waimakariri. Foarstêden dy't ta de stêdekloft fan Christchurch hearre, binne û.o. Akaroa, Leeston, Lincoln, Lyttelton en Templeton.
Skiednis
Dat barde yn it foarjier fan 1840, doe't in groep Jeropeänen ûnder lieding fan in Herriott en in McGillivray him op it plak fan Christchurch nei wenjen sette. De earste kolonisaasje wie lykwols om 'e nocht, en de kolonisten teagen binnen in pear jier wer fuort. Yn 1848 waard yn Ingelân de Canterbury Association oprjochte om 'e Flakte fan Canterbury te kolonisearjen. Op 'e earste gearkomste fan dy feriening, op 27 maart fan dat jier, waard besletten dat de te fêstigjen delsetting 'Christchurch' ("Tsjerke fan Kristus) komme soe te hjitten. Wêrom krekt is net ûnbekend. Der wurdt wol sein dat de stêd nei Christchurch yn Dorset ferneamd is, of nei de Katedraal fan Canterbury, mar de ferzje fan it ferhaal dy't almeast foar wier oannommen wurdt, is dat it neamd is nei it Christ Church College fan 'e Universiteit fan Oxford, dêr't John Robert Godley, ien fan 'e foaroanlju fan 'e Canterbury Association, studearre hie.
Underwilens hie Christchurch op 31 july 1856 by Keninklik Beslút stedsrjochten krigen. It is sadwaande de âldste stêd fan Nij-Seelân. Fan 1853 oant 1876 wie Christchurch de haadstêd fan 'e provinsje Canterbury. Gebouwen yn 'e stêd rekken skansearre by ierdbevings yn 1869, yn 1881 en yn 1888. Yn 1947 fûn yn Christchurch de slimste brân út 'e skiednis fan Nij-Seelân plak, doe't yn 'e binnenstêd it warehûs Ballantyne's ôfbrânde. Dêrby kamen 41 minsken om. Yn 1964 waard troch de Port Hills, tusken Christchurch en Lyttelton, de Lyttelton Road Tunnel oanlein foar autoferkear.
Christchurch hjoed-de-dei
Fierders hat Christchurch in kasino, en foar útfierings fan klassike muzyk kin men telâne yn it Christchurch Music Centre. De stêd omfiemet in grut tal parken en tunen, en wurdt dêrom ek wol The Garden City ("De Túnstêd") neamd. It grutste park is Hagley Park, yn it sintrum fan 'e stêd, dêr't gauris sportwedstriden op it mêd fan golf, cricket, netbal en rugby holden wurde, en ek muzykfestivals yn 'e iepen loft. Fuort njonken Hagley Park leit de ferneamde botanyske tún fan 'e stêd, de Christchurch Botanic Gardens. Dy hat in oerflak fan 30 ha, en waard iepene yn 1863.
Philip Gidley King
thumb|250px|Philip Gidley King Philip Gidley King (Launceston (Kornwal), 23 april 1758 - 3 septimber 1808) wie in kaptein fan de Royal Navy en koloniaal bestjoerer yn Austraalje. Hy is it meast bekend as grûnlizzer fan in delsetting op Norfolk en as tredde gûverneur fan Nij-Súd-Wales.
Bûnte miggesnappers
De bûnte miggesnappers binne in skaai (Ficedula) fan sjongfûgels fan it skift fan de moskeftigen (Passeriformes), famylje miggesnappers (Muscicapidae), ûnderfamylje paapkefûgels (Saxicolinae). Neist dizze bûnte miggesnappers binne dêr ek de ûnderfamylje fan de skiere miggesnappers (Muscicapinae) en de ûnderfamylje fan de blauwe miggesnappers (Niltavinae). Dat wol net sizze dat de kleuren altiid krekt skieden binne: in dizze groep fan "bûnte" miggesnappers, binne der ek fûgels mei blaue of grize ûnderdielen.
Redcap
In redcap (Ingelsk foar "readkap" of "readmûtse") is in soarte kweadaardige, moardsuchtige eardske dy't foarkomt yn 'e folkloare fan 'e grinsregio fan (noardlik) Ingelân en (súdlik) Skotlân. Sokke mytyske wêzens wurde benammen assosjearre mei plakken dy't it toaniel wiene fan tiranny, wreedheid en boasaardige dieden. Redcaps wurde sa neamd om't se nei it fermoardzjen fan harren slachtoffers harren holdeksels (almeast foarsteld as puntmûtsen) yn it bloed fan it slachtoffer dippe soene. Oare beneamings foar dit type eardske binne sadwaande redcomb ("readkaam") en bloody cap ("bluodderige mûtse"). Soms wurdt de Redcap ynstee fan as type eardske ek wol foarsteld as de eigennamme fan ien beskate yndividuele eardske.
Robin Redcap en Willem fan Soulis
Neffens in bekend (mar fansels net op wierheid berêstend) folksferhaal út 'e Skotske grinskrite soe de histoaryske, Midsiuwske ealman Willem fan Soulis in tsjoender west hawwe, dy't yn syn kweade macht stipe waard troch in redcap dy't syn liedgeast wie, en dy't Robin Redcap hiet. (Net te betiizjen mei de ûndogenske hobgoblin Robin Roundcap út 'e folkloare fan Yorkshire.) Robin Redcap wenne mei Soulis yn Hermitage Castle en soe in protte kwea en skea oer de lânerijen fan syn master brocht hawwe. Uteinlik soe Soulis nei de Ninestane Rig brocht wêze, in stienrûnte yn 'e neite fan it kastiel, dêr't er yn lead beteard en deasean wêze soe. Yn it echt waard Soulis finzenset yn it Kastiel fan Dumbarton, dêr't er stoar nei't er syn mandéligens bekend hie by in gearspanning yn 1320 tsjin kening Robert de Bruce.
Tsjerke fan Goaiïngea
Oargel
Om 1800 hinne krige de tsjerke foar it earst in piipoargel. It ynstrumint waard yn 1900 ferfongen troch in oargel fan Bakker & Timmenga.
Tritiger jierren
"Tritiger jierren", "jierren tritich" of "jierren '30" hat yn de Wikipedy ferskate betsjuttings:
Bureau of Alcohol, Tobacco, Firearms and Explosives
Organisaasje
It ATF hie yn 2012 in budget fan goed $1,15 miljard. Yn 'e earste helte fan 2011 droech it ATF (mei minder as 2.000 aginten) 5.203 saken oer oan it Amerikaanske Iepenbier Ministearje, wylst de FBI (mei mear as 13.000 aginten) yn dyselde perioade 8.819 saken oerdroech. Dat komt del op 5,0 saken yn it jier per agint foar it ATF en 1,2 saken yn it jier per agint foar de FBI.